Diari Oficial de la Generalitat Valenciana


Sumari del DOGV 4012, del 01-06-2001 (2001/5184)

ORDRE de 30 d'abril de 2001, de la Conselleria de Sanitat, per la qual estableix les normes per a la concessió de subvencions destinades a finançar programes de prevenció de la sida i d'atenció psicosocial a pacients seropositius al VIH que es porten a terme en l'àmbit territorial de la Comunitat Valenciana durant l'exercici del 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4012

Data del DOGV
:   01-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5184


Data del document
:   30-04-2001

Organisme emissor
:   Conselleria de Sanitat

Tipus de document
:   Ordre

Descriptors 

:   * medicina preventiva
    * suport econòmic
    * SIDA
    * ajuda pública

ORDRE de 30 d'abril de 2001, de la Conselleria de Sanitat, per la qual estableix les normes per a la concessió de subvencions destinades a finançar programes de prevenció de la sida i d'atenció psicosocial a pacients seropositius al VIH que es porten a terme en l'àmbit territorial de la Comunitat Valenciana durant l'exercici del 2001. [2001/X5184]
  
La Conselleria de Sanitat, a través de la Direcció General de Salut Pública, dins de línies prioritàries de la política sanitària, considera mitjançant aquesta ordre impulsar els programes i projectes de prevenció de transmissió del VIH/sida, així com potenciar els programes/activitats d'atenció psico-social a les persones afectades per l'epidèmia.
  
Per a la Conselleria de Sanitat la pandèmia pel VIH/sida i el seu impacte a la Comunitat Valenciana suposa un motiu d'especial interés atés que les estratègies preventives han d'adaptar-se a les necessitats concretes derivades d'aquest problema de salut i ha d'intensificar les mesures encaminades a determinats nuclis de població, on l'epidèmia incideix més intensament.
  
Per això, s'insta a la col·laboració de tots els professionals de la salut i al compromís de totes les organitzacions i institucions implicades en la lluita contra la sida. Aquesta ordre estableix també els requisits mínims que han de complir les organitzacions no governamentals sense intenció lucrativa que demanen subvenció com a garantia de l'eficàcia i eficiència de les actuacions finançades.
  
En atenció d'aquestes consideracions i fent ús de les facultats que em confereixen l'article 35 de la Llei de la Generalitat Valenciana 5/1983, de 30 de desembre, de Govern Valencià, l'article 47.11 del text refós de la Llei d'Hisenda Pública Valenciana de la Generalitat Valenciana, modificat per la Llei 9/1999 de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, i pel Decret 46/2001, de 27 de febrer,
  
ORDENE
  
TÍTOL I
  
Subvencions
  
Article 1. Àmbit
  
L'objecte d'aquesta disposició és regular i convocar subvencions destinades a finançar programes de prevenció de la sida i d'atenció psicosocial a pacients seropositius al VIH que s'apliquen en l'àmbit territorial de la Comunitat Valenciana durant l'exercici de l'any 2001.
  
Article 2. Beneficiaris
  
Podran sol·licitar les subvencions que regula aquesta ordre les organitzacions no governamentals (ONG) que porten a terme programes de prevenció de la sida en l'àmbit territorial de la Comunitat Valenciana i que tinguen els requisits establits en aquesta disposició.
  
CAPÍTOL I
  
Despeses de funcionament
  
Article 3. Objecte de la subvenció
  
1. Podran ser objecte de subvenció les despeses que complisquen els requisits següents:
  
a) Despeses corresponents a les activitats desenvolupades dins del termini previst en l'article 19.1.a.
  
b) Despeses de funcionament dels programes/activitats de suport psicosocial a pacients seropositius al VIH, incloses les de professionals que hi presten serveis.
  
c) Els conceptes de despeses que s'indiquen a continuació estaran sotmesos a les limitacions següents:
  
c1. Dietes i despeses de viatges. No podran superar en total el 8% de l'import total llevat que la naturalesa del projecte justifique una quantitat superior. Aquest tipus de despesa s'atendrà, per analogia, al que estipula el Decret 24/1997, del Govern Valencià, d'11 de febrer, sobre indemnitzacions per raó del servei i gratificacions per servei extraordinari (DOGV núm. 2.931, de 17.02.1997). Dins d'aquest concepte podran computar-se les indemnitzacions que s'efectuen a favor de voluntaris per a cobrir despeses de trasllats o manutenció, en aquest cas no estaran subjectes a la limitació del 8% establida en aquest apartat.
  
c2. No seran objecte de subvenció les despeses de taxi, llevat de casos excepcionals degudament justificats pel representant legal de l'entitat.
  
2. En cap cas la contractació de personal per part de les entitats subvencionades segons el que disposa aquesta ordre comportarà cap relació jurídica amb la Generalitat Valenciana.
  
Article 4. Programes/activitats
  
1. Les ajudes que regula aquesta ordre aniran destinades al foment i la promoció dels programes de prevenció de la sida. Tindran prioritat els programes que tinguen els continguts següents:
  
a. Estratègies i intervenció per a la prevenció de la infecció per VIH en poblacions més vulnerables a la infecció (usuaris a drogues per via parenteral i les seues parelles sexuals, homes homosexuals, treballadors-res de sexe, presos-es, etc.).
  
b. Grups d'ajuda mútua/suport emocional entre infectats i activitats de suport psíquic i el seu entorn.
  
c. Coordinació i desenvolupament de programes conjunts entre entitats que treballen en la lluita contra la sida en projectes concordes amb les prioritats establides en aquest apartat.
  
d. Recollida, realització i difusió d'informació relacionada pel VIH/sida.
  
e. Promoció de la solidaritat i tolerància a l'objecte d'evitar qualsevol tipus de discriminació a persones afectades pel VIH/sida.
  
f. Foment del voluntariat i la seua formació en la matèria.
  
g. Activitats dirigides a fomentar la consideració com a malalts de les persones amb VIH/sida i, per tant, el reconeixement dels drets que l'ordenament jurídic els atorga.
  
2. Tots els programes/activitats esmentats en l'apartat anterior inclouran l'avaluació de resultats com a fase final de l'execució del programa.
  
Article 5. Requisits de les ONG
  
1. Per tenir accés a les ajudes regulades en aquesta ordre, les organitzacions no governamentals sol·licitants hauran de tenir els requisits següents:
  
a) Estar legalment constituïdes i inscrites en el registre que els corresponga.
  
b) No tenir finalitat lucrativa.
  
c) Disposar d'una seu central o d'una delegació permanent a la Comunitat Valenciana.
  
A aquest efecte, s'entendrà per delegació permanent la presència física, amb domicili social, al territori de la Comunitat Valenciana, acreditada documentalment. En aquests casos, la delegació permanent assumirà la gestió dels programes finançats per la Generalitat Valenciana, i es comprometrà a dur la gestió econòmica i administrativa i la direcció del programa en l'oficina de la Comunitat Valenciana, obrint un compte bancari específic en aquest territori.
  
d) Tenir com a finalitats institucionals la realització d'activitats de prevenció de la sida, i estar en condicions de demostrar, mitjançant documentació fefaent, que l'ONG/organitzacions actua de manera continuada en aquest àmbit. L'experiència mínima necessària que han de tenir les ONG/organitzacions per accedir a la present convocatòria d'ajudes serà d'un any.
  
e) Estar al corrent en el compliment de les obligacions tributàries i de la Seguretat Social, de la manera que reglamentàriament es determine.
  
f) En el cas d'haver rebut anteriorment subvencions de la Generalitat Valenciana o d'altres administracions públiques en les matèries objecte d'aquesta convocatòria, haver complit les obligacions que comportara la concessió.
  
g) No estar sotmesa a un procediment de reintegrament de la totalitat o d'una part de les subvencions concedides per la Generalitat Valenciana, ni haver estat objecte d'un procediment de reintegrament.
  
2. Es podran exigir requisits addicionals als establits en l'apartat anterior, segons els programes proposats per al seu finançament i la seua valoració econòmica.
  
Article 6. Documentació que cal aportar
  
1. La sol·licitud de subvenció, que es presentarà segons el model A que figura en l'annex I d'aquesta ordre, haurà d'anar acompanyada d'aquesta documentació:
  
a) Certificació acreditativa de l'acord adoptat per l'òrgan competent que autoritze la sol·licitud d'ajuda i aprove el programa/activitat i pressupost presentats.
  
b) Pressupost desglossat per partides de les despeses previstes per al 2001 i dels possibles recursos amb què es compta per a finançar-les, segons el model que figura com a annex II d'aquesta ordre.
  
c) Memòria detallada de les activitats que es realitzaran durant el 2001 per a què se sol·licita subvenció.
  
d) Relació de l'equip professional, amb descripció de categories, càrrecs, tasques i horaris de dedicació.
  
e) Memòria de l'exercici 2000, amb expressió de:
  
- Detall de les subvencions rebudes de qualsevol administració pública i del finançament extern de qualsevol mena.
  
- Pressupost d'ingressos i despeses, segons el model de l'annex III d'aquesta ordre.
  
- Detall de les subvencions i ajudes atorgades pel sol·licitant durant l'exercici 2000 a altres entitats amb personalitat jurídica, professionals, col·lectius i fins i tot a persones individuals o nuclis familiars, en matèries objecte d'aquesta convocatòria.
  
f) Certificat lliurat pel president/a i secretari/a que, si s'han rebut amb anterioritat subvencions de la Generalitat Valenciana o d'altres administracions públiques en les matèries objecte d'aquesta convocatòria, s'han complit les obligacions dimanants de la seua concessió.
  
g) Certificat lliurat pel president/a i secretari/a de no trobar-se incursa en cap procediment de reintegrament de tot o part de les subvencions concedides per la Generalitat Valenciana, ni haver estat objecte d'un procediment de reintegrament.
  
h) Certificat lliurat per una entitat bancària que especifique el codi de l'entitat, el codi de la sucursal, el número i el titular del compte en què efectuar, si pertoca, els pagaments. També comunicació fefaent del CIF del peticionari.
  
i) Declaració en què conste el coneixement i el compromís respecte a les obligacions establides en l'article 8 d'aquesta ordre.
  
j) Còpia autenticada o fotocòpia compulsada dels estatuts, on haurà de constar explícitament l'àmbit de la institució i la manca d'intenció lucrativa entre les seues finalitats.
  
k) Còpia autenticada o fotocòpia compulsada de la inscripció de la institució en el registre corresponent.
  
2. Els beneficiaris de les subvencions hauran d'acreditar que es troben al corrent de les seues obligacions tributàries i de la Seguretat Social en el moment en què acabe el termini de presentació de les sol·licituds, de la manera que estableix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996).
  
En el cas d'institucions que tinguen alguna exempció tributària, es presentarà la documentació que acredite la concessió efectiva d'aquesta exempció.
  
Article 7. Criteris per a la concessió de les subvencions
  
Per a la concessió de les subvencions, es valoraran prioritàriament:
  
1. La cobertura territorial i poblacional, la dotació de recursos específics existents en el territori on es plantege la intervenció i el nivell de coordinació amb altres xarxes públiques d'actuació complementàries en la matèria, fonamentalment sanitària, de serveis socials i educativa, atenent criteris de planificació territorial.
  
2. L'avaluació de les activitats realitzades en l'exercici 2000 i els anteriors. Per a aquesta avaluació es prendrà com a referència la memòria d'activitats presentada per l'entitat sol·licitant/organisme, així com tots els antecedents en poder de l'administració.
  
3. El grau de finançament propi i de diversitat del finançament extern.
  
4. L'adequació de les propostes de programes/activitats de prevenció de la sida a les prioritats que en la matèria establisquen els governs central i autonòmic, així com la seua transcendència per a l'afavoriment d'una resposta assistencial integral a les persones afectades pel VIH/sida.
  
Article 8. Obligacions de les entitats subvencionades
  
Els beneficiaris de les subvencions estaran obligats a:
  
1. Col·laborar amb la Direcció General per a la Salut Pública (Servei del Pla de la Sida de la Comunitat Valenciana) en la coordinació i la integració dels programes i serveis/activitats subvencionats, així com en l'execució dels programes d'actuació proposats per aquella.
  
2. No alterar la finalitat de les subvencions i complir les obligacions que estableix la legislació vigent per als perceptors de fons públics.
  
3. Facilitar la inspecció i el control de la Direcció General per a la Salut Pública a fi de conéixer qualsevol aspecte de l'activitat subvencionada.
  
4. Facilitar tota la informació econòmica, fiscal, laboral, tècnica i de qualsevol tipus que els siga requerida per la Direcció General per a la Salut Pública, sense perjudici de la confidencialitat exigible.
  
5. Deixar constància expressa de la condició de programa subvencionat per la Generalitat Valenciana en qualsevol relació amb altri, incorporant, en tot cas i de forma visible, el logotip de la Generalitat Valenciana en les activitats de difusió que es realitzen, amb l'autorització prèvia de la Conselleria de Sanitat.
  
6. En qualsevol cas, els beneficiaris de subvencions estaran obligats a complir amb el que disposa l'article 47 del Decret Legislatiu de 26 de juny de 1991 del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, segons la redacció resultant de la modificació realitzada per l'article 20 de la Llei 14/1997, de la Generalitat Valenciana i per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.
  
CAPÍTOL II
  
Inversions en equipament i obres
  
Article 9. Objecte de la subvenció
  
Les subvencions regulades en aquest capítol han de ser destinades al finançament de les despeses següents:
  
1. Adquisició de material inventariable i/o equipament.
  
2. Obres de conservació, reparació, reconstrucció, condicionament i/o reforma, en els termes que estableix l'article 123 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
Article 10. Criteris que cal seguir per a la concessió de les subvencions
  
Per a la concessió de les subvencions que regula aquest capítol, es tindrà en compte els criteris de valoració establits, amb caràcter general, en l'article 7 d'aquesta ordre i, en particular, es consideraran les prioritats següents:
  
1. Els equipaments i reformes en aquells recursos en funcionament.
  
2. L'equipament per a la seua obertura d'aquells recursos l'obra dels quals ja estiga acabada.
  
3. L'adquisició o adequació d'unitats mòbils per al desenvolupament de programa de reducció del dany.
  
Article 11. Documentació que cal aportar
  
La sol·licitud de subvenció es farà segons el model B que figura en l'annex I d'aquesta ordre, i ha d'anar acompanyada de la documentació que s'exigeix en l'article 7 d'aquesta ordre i, amb caràcter específic, de la que a continuació es detalla per a cada cas:
  
1. En la sol·licitud de subvenció per a adquisició d'equipament i material inventariable:
  
1.1 Pressupost, com a mínim, de tres empreses subministradores de l'equipament, en el qual figure l'import del cost per unitat i l'import total de les adquisicions que es pretenen realitzar.
  
1.2 Pel que fa a equips informàtics, mitjans audiovisuals i aparells clínics, hauran d'indicar-se els objectius concrets que es pretenen aconseguir amb la seua adquisició.
  
En tots els casos, es fonamentarà la necessitat d'equipament de qualsevol tipus, per a l'adquisició del qual se sol·licita la subvenció. S'exposarà també els recursos en la matèria dels quals disposa l'ONG/organització sol·licitant.
  
2. En les sol·licituds de subvenció per a obres de conservació, reparació i condicionament:
  
2.1 Certificat del Registre de la Propietat que acredite la titularitat, així com la inexistència de càrregues o gravàmens sobre l'immoble per al qual se sol·licita la subvenció.
  
2.2 En el cas que les obres per a les quals se sol·licita subvenció s'hagen de fer en immobles arrendats o cedits, s'aportarà el contracte d'arrendament o un document acreditatiu de la cessió, així com una autorització del propietari per a fer-les.
  
2.3 Memòria detallada de les obres que s'han de fer, així com del pressupost comprensiu d'amidaments i preus unitaris degudament firmats pel contractista i, si és el cas, pel professional corresponent.
  
2.4 Programa d'actuació que garantisca l'execució de les obres en l'exercici per al qual es concedeix la subvenció.
  
Article 12. Obligacions dels beneficiaris
  
Els beneficiaris de les subvencions estaran obligats a complir el que estableix, amb caràcter general, l'article 8 d'aquesta ordre i en particular.
  
1. Realitzar la inversió que fonamenta la concessió d'ajuda en l'exercici del 2001 i garantir l'afectació del material inventariable o equipament.
  
2. En el cas de concessió d'ajudes per a equipament de centres afectats per obres caldrà presentar el certificat d'acabament de les obres abans de l'acabament del termini de justificació de la subvenció concedida (15 de desembre de 2001). El fet de no presentar-lo serà motiu de revocació de l'ajuda concedida.
  
TÍTOL II
  
Procediment
  
CAPÍTOL I
  
Iniciació del procediment
  
Article 13. Instància i lloc de presentació de les sol·licituds
  
Les entitats a què es refereix l'article 2 d'aquesta ordre hauran de presentar la seua sol·licitud (segons el model de l'annex I) en el Registre de la Conselleria de Sanitat, situat al carrer de misser Mascó, núm. 31, 46933 València, sense perjudici del que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, que modificava l'anterior.
  
Els models normalitzats estaran disponibles en els serveis centrals i en les direccions territorials de la Conselleria de Sanitat; també se'n pot obtenir una versió electrònica en el web de la Conselleria de Sanitat, Direcció General per a la Salut Pública. http://www.dgsp.san.gva.es
  
Article 14. Terminis de presentació
  
El termini de presentació de les sol·licituds de subvenció regulades en aquesta ordre serà de 20 dies hàbils comptadors a partir de l'endemà de la seua publicació en el Diari Oficial de la Generalitat Valenciana.
  
CAPÍTOL II
  
Tramitació, resolució i recursos
  
Article 15. Instrucció
  
1. Rebudes les sol·licituds i la documentació, s'estudiaran. Quan la sol·licitud no tinga els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'adjunte la documentació que resulte exigible segons aquesta ordre, es demanarà a la persona interessada que en el termini de 10 dies esmene la falta o aporte els documents preceptius, amb la indicació que si no ho fa, es considerarà que desisteix de la seua petició i s'arxivarà l'expedient sense cap altre tràmit.
  
2. En qualsevol fase de la tramitació de l'expedient, a la vista de la documentació que tindrà l'administració i de les obligacions que s'adquiriran per la concessió de l'ajuda, es podran demanar informes dels organismes i les entitats que s'estime oportú i efectuar les comprovacions necessàries sobre l'exactitud de tot això.
  
3. El termini màxim per tramitar i resoldre els expedients serà d'un mes comptador des de la data d'acabament del termini de presentació de les sol·licituds fixat en aquesta ordre. S'entendran desestimades les sol·licituds sobre les quals no recaiga una resolució expressa en aquest període.
  
Article 16. Proposta i concessió d'ajudes
  
El conseller de Sanitat, a proposta del director general per a la Salut Pública, resoldrà l'adjudicació de les subvencions amb càrrec als pressupostos de la Generalitat Valenciana per al 2001, a l'aplicació pressupostària 86.35.506.89.4, codi de línia T2244000, per un import màxim de seixanta milions (37.063.150 de pessetes/ 360.607,262 euros), i aplicació pressupostària 93.44.849.10.3, codi de línia 701/000/00, per un import màxim de sis milions (6.000.000 de pessetes/ 36.060,726 euros).
  
Article 17. Recursos
  
1. Contra la resolució del conseller de Sanitat, expressa o presumpta, que exhaurirà la via administrativa, podrà formular-se un recurs contenciós administratiu, que s'interposarà en la forma, el termini i les condicions que determine la llei reguladora de la jurisdicció esmentada.
  
El silenci administratiu s'entendrà negatiu, d'acord amb l'article 44.1 de la Llei 30/1992, segons la redacció donada per la Llei 4/1999, de 13 de gener.
  
2. D'acord amb el que disposa el paràgraf 8 de l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, qualsevol alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions públiques, o d'altres ens públics o privats, podrà donar lloc a la modificació de la resolució de concessió.
  
TÍTOL III
  
Del pagament i la justificació de les subvencions
  
Article 18. Pagament d'ajudes
  
L'ordenació del pagament de les subvencions que es regulen en aquesta ordre es realitzarà d'acord amb els criteris continguts en l'article 47 bis del text refós de la Llei d'Hisenda Pública Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i en l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana en els termes següents:
  
Pel que fa al pagament amb càrrec al capítol IV codi de línia T2244000:
  
a) En el moment de la concessió de la subvenció es lliurarà el 40% de la quantitat assignada. Aquest pagament està condicionat a la presentació prèvia de la justificació de despeses que arriben al percentatge esmentat o bé a la presentació de la fiança dipositada davant els serveis territorials de la Conselleria d'Economia i Hisenda corresponent.
  
b) Quan l'entitat haurà justificat el 40% ja lliurat, se'n podrà pagar un 20% més, després d'haver justificat les despeses.
  
c) El 40% restant el farà efectiu la Generalitat Valenciana quan es justifique la totalitat de la quantitat concedida.
  
Pel que fa al pagament al càrrec al capítol VII codi línia de T2878000:
  
El pagament es realitzarà pel total del seu import, amb la justificació documental prèvia de les despeses que per igual o superior quantia s'hagen fet. No obstant això, podrà anticipar-se el pagament del 15% després de la resolució de concessió de la subvenció, sempre que es garantisca aportant un aval bancari per l'import de la quantitat anticipada.
  
En els supòsits de pagaments anticipats després de la prestació de fiança mitjançant aval, aquest haurà de ser dipositat en la Direcció Territorial de la Conselleria d'Economia, Hisenda i Administració Pública, presentant a la Conselleria de Sanitat un resguard o carta de pagament acreditatiu de tal depòsit.
  
Aquest aval no podrà ser cancel·lat mentre no es justifique, de la manera anteriorment indicada, la despesa efectuada per l'ONG i anticipada.
  
Article 19. Justificació de la subvenció
  
1. En la justificació de les subvencions regulades en aquesta ordre s'observaran les regles següents:
  
a. Les factures o els justificants presentats hauran de ser tots originals, amb data anterior al 15 de desembre del 2001, i hi haurà de figurar el vistiplau del president de la institució.
  
b. Per a les justificacions corresponents al personal contractat, caldrà presentar les nòmines adaptades al model oficial i els justificants de cotització a la Seguretat Social, així com còpia dels contractes.
  
c. Les justificacions corresponents a col·laboracions puntuals o a prestacions de serveis figuraran en rebuts o factures on consten les dades del perceptor, el seu NIF, el concepte pel qual és retribuït i la retenció de l'IRPF, així com les dades fiscals de la institució.
  
d. Ajudes destinades a l'adquisició de material inventariable i/o equipament: original i còpia compulsada de les factures del material inventariable i/o equipament, expedides per l'empresa proveïdora.
  
e. Ajudes destinades a la realització d'obres de conservació, reparació, reconstrucció, condicionament i/o reforma: els pagaments s'efectuaran contra certificació d'obra expedida per un tècnic competent i de conformitat amb el projecte presentat.
  
En les obres de menor quantia i que per les seues característiques no exigisquen una redacció prèvia de projecte tècnic, bastarà aportar la factura original i una còpia compulsada.
  
Els beneficiaris de les subvencions hauran de presentar les justificacions abans del 15 de desembre de 2001.
  
En tots els casos les factures hauran de tenir totes les dades que exigeix la normativa i en particular l'article 3 del Reial Decret 2.402/1985, de 18 de desembre (BOE núm. 312, de 30 de desembre de 1985).
  
2. S'afegirà a la documentació justificativa, en el termini d'un mes des que va ser presentada, un informe detallat de les activitats realitzades segons la memòria presentada en el seu moment, signada pel representant legal i segellada.
  
3. Si, a l'efecte del compliment del que estableix aquest article, així com els articles 5 i 6 anteriors, s'aporten fotocòpies de la documentació corresponent, aquestes hauran d'estar, en tot cas, degudament confrontades, en els termess establits en l'article 35, c) de la Llei 30/1992, de Règim Jurídic de les Administracions Públiques i del Procediment Administratiu Comú
  
Article 20. Reintegrament de les quantitats percebudes
  
Segons que estableix l'article 47.9 del Decret Legislatiu de 26 de juny de 1991 del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, escaurà el reintegrament de les quantitats percebudes i l'exigència d'interés de demora des del moment del pagament de la subvenció en els casos següents:
  
a. Incompliment de l'obligació de justificació.
  
b. Obtenir la subvenció sense tenir les condicions que s'hi requerien.
  
c. Incompliment de la finalitat per a la qual fou concedida la subvenció.
  
d. Incompliment de les condicions imposades als beneficiaris amb motiu de la concessió de la subvenció.
  
DISPOSICIÓ ADDICIONAL
  
Si hi haguera un augment dels crèdits per a atendre aquestes ajudes, el conseller de Sanitat, mitjançant una resolució publicada en el Diari Oficial de la Generalitat Valenciana, podrà incrementar en la quantia corresponent l'import global màxim destinat al finançament de les ajudes previstes en aquesta ordre, sense necessitat que s'amplie el termini de presentació de les sol·licituds.
  
DISPOSICIÓ FINAL
  
La present ordre vigirà des de l'endemà de la seua publicació en el Diari Oficial de la Generalitat Valenciana.
  
València, 30 d'abril de 2001
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Model A
  
Sol·licitud de subvenció
  
Nom ... , DNI ...,
  
domicili en...., província de ........, CP .........,
  
Adreça ..., nº ....,
  
Com a representant legal de l'ONG ...
  
inscrita en el Registre d ... amb CIF ...
  
Telèfon ... fax ... adreça ...
  
Província..-????.....,CP ...., carrer, plaça..., nº...,
  
EXPOSE
  
Que a l'empara del que disposa l'Ordre de ... de ............ de 2001, de la Conselleria de Sanitat (DOGV núm...., de ....... de ..... de 2001), per la qual s'estableixen normes per a la concessió de subvencions destinades a finançar programes/activitats de prevenció del SIDA i d'atenció psicològica a pacients seropositius, durant 2001, estimant que complisc els requisits exigits en aquesta i adjuntant la documentació que es detalla, (Article 6. Documentació a aportar)
  
 a) Certificació acreditativa de l'acord adoptat per l'òrgan competent que autoritze la sol·licitud d'ajuda i aprove el programa/activitat i pressupost presentats.
  
 b) Pressupost desglossat per partides de les despeses previstes per al 2001 i dels possibles recursos amb què es compta per a finançar-les, segons el model que figura com a annex II d'aquesta ordre.
  
 c) Memòria detallada de les activitats que es realitzaran durant el 2001 per a què se sol·licita subvenció.
  
 d) Relació de l'equip professional, amb descripció de categories, càrrecs, tasques i horaris de dedicació.
  
 e) Memòria de l'exercici 2000, amb expressió del detall de les subvencions rebudes de qualsevol administració pública i del finançament extern de qualsevol mena.
  
 Pressupost d'ingressos i despeses, segons el model de l'annex III d'aquesta ordre.
  
 Detall de les subvencions i ajudes atorgades pel sol·licitant durant l'exercici 2000 a altres entitats amb personalitat jurídica, professionals, col·lectius i fins i tot a persones individuals o nuclis familiars, en matèries objecte d'aquesta convocatòria.
  
 f) Certificat lliurat pel president/a i secretari/a que, si s'han rebut amb anterioritat subvencions de la Generalitat Valenciana o d'altres administracions públiques en les matèries objecte d'aquesta convocatòria, s'han complit les obligacions dimanants de la seua concessió.
  
 g) Certificat lliurat pel president/a i secretari/a de no trobar-se incursa en cap procediment de reintegrament de tot o part de les subvencions concedides per la Generalitat Valenciana, ni haver estat objecte d'un procediment de reintegrament.
  
 h) Certificat lliurat per una entitat bancària que especifique el codi de l'entitat, el codi de la sucursal, el número i el titular del compte en què efectuar, si pertoca, els pagaments. També comunicació fefaent del CIF del peticionari.
  
 i) Declaració en què conste el coneixement i el compromís respecte a les obligacions establides en l'article 8 d'aquesta ordre.
  
 j) Còpia autenticada o fotocòpia compulsada dels estatuts, on haurà de constar explícitament l'àmbit de la institució i la manca d'intenció lucrativa entre les seues finalitats.
  
 k) Còpia autenticada o fotocòpia compulsada de la inscripció de la institució en el registre corresponent.
  
 2. Els beneficiaris de les subvencions hauran d'acreditar, en el moment en què finalitze el termini de presentació de sol·licituds, que es troben al corrent de les seues obligacions tributàries i de la Seguretat Social, en la forma que s'estableix en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
 En el cas d'institucions que tinguen alguna exempció tributària, s'ha de presentar documentació acreditativa de la concessió efectiva de l'exempció.
  
SOL·LICITE
  
Que concediu una subvenció per un import total d.... pessetes, desglossades d'aquesta manera:
  
1. Per a professionals ................... pessetes.
  
2. Per a manteniment ................... pessetes.
  
3. Per a programes .................... pessetes.
  
Total ................... pessetes.
  
.........................., ...... d............... del 2001
  
(signatura i segell)
  
Conselleria de Sanitat
  
Direcció General per a la Salut Pública
  
Pla de la Sida de la Comunitat Valenciana
  
c/ de misser Mascó, 31, 46396 València
  
ANNEX I
  
Model B
  
Sol·licitud de subvenció
  
Nom ... , DNI ..., domicili en...., província de ........, CP ........., Adreça ..., nº ....,
  
Com a representant legal de l'ONG ..., inscrita en el Registre d ... amb CIF ..., Telèfon ... fax ... adreça ..., Província..-????.....,CP ...., carrer, plaça..., nº...,
  
EXPOSE
  
Que a l'empara del que disposa l'Ordre de ... de ............ de 2001, de la Conselleria de Sanitat (DOGV núm...., de ....... de ..... de 2001), per la qual s'estableixen normes per a la concessió de subvencions destinades a finançar equipament i obres dels recurs en funcionament. Estime que tinc els requisits que s'hi exigeixen i Aporte la documentació detallada segons els articles 6 i 11. (assenyalada amb una creu). (Article 6. Documentació a aportar)
  
 a) Certificació acreditativa de l'acord adoptat per l'òrgan competent que autoritze la sol·licitud d'ajuda i aprove el programa/activitat i pressupost presentats.
  
 b) Pressupost desglossat per partides de les despeses previstes per al 2001 i dels possibles recursos amb què es compta per a finançar-les, segons el model que figura com a annex II d'aquesta ordre.
  
 c) Memòria detallada de les activitats que es realitzaran durant el 2001 per a què se sol·licita subvenció.
  
 d) Relació de l'equip professional, amb descripció de categories, càrrecs, tasques i horaris de dedicació.
  
ð e) Memòria de l'exercici 2000, amb expressió del detall de les subvencions rebudes de qualsevol administració pública i del finançament extern de qualsevol mena.
  
 Pressupost d'ingressos i despeses, segons el model de l'annex III d'aquesta ordre.
  
 Detall de les subvencions i ajudes atorgades pel sol·licitant durant l'exercici 2000 a altres entitats amb personalitat jurídica, professionals, col·lectius i fins i tot a persones individuals o nuclis familiars, en matèries objecte d'aquesta convocatòria.
  
 f) Certificat lliurat pel president/a i secretari/a que, si s'han rebut amb anterioritat subvencions de la Generalitat Valenciana o d'altres administracions públiques en les matèries objecte d'aquesta convocatòria, s'han complit les obligacions dimanants de la seua concessió.
  
 g) Certificat lliurat pel president/a i secretari/a de no trobar-se incursa en cap procediment de reintegrament de tot o part de les subvencions concedides per la Generalitat Valenciana, ni haver estat objecte d'un procediment de reintegrament.
  
 h) Certificat lliurat per una entitat bancària que especifique el codi de l'entitat, el codi de la sucursal, el número i el titular del compte en què efectuar, si pertoca, els pagaments. També comunicació fefaent del CIF del peticionari.
  
 i) Declaració en què conste el coneixement i el compromís respecte a les obligacions establides en l'article 8 d'aquesta ordre.
  
 j) Còpia autenticada o fotocòpia compulsada dels estatuts, on haurà de constar explícitament l'àmbit de la institució i la manca d'intenció lucrativa entre les seues finalitats.
  
 k) Còpia autenticada o fotocòpia compulsada de la inscripció de la institució en el registre corresponent.
  
 2. Els beneficiaris de les subvencions hauran d'acreditar, en el moment en què finalitze el termini de presentació de sol·licituds, que es troben al corrent de les seues obligacions tributàries i de la Seguretat Social, en la forma que s'estableix en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
 En el cas d'institucions que tinguen alguna exempció tributària, s'ha de presentar documentació acreditativa de la concessió efectiva de l'exempció (article 11. Documentació que cal aportar), amb caràcter específic per a l'adquisició d'equipament i material inventariable:
  
 1.1. Pressupost, com a mínim, de tres empreses subministradores de l'equipament, en el qual figure l'import del cost per unitat i l'import total de les adquisicions que es pretenen realitzar.
  
 1.2. Pel que fa a equips informàtics, mitjans audiovisuals i aparells clínics, hauran d'indicar-se els objectius concrets que es pretenen aconseguir amb la seua adquisició.
  
En tots els casos, es fonamentarà la necessitat d'equipament de qualsevol tipus, per a l'adquisició del qual se sol·licita la subvenció. S'exposarà també els recursos en la matèria dels quals disposa l'ONG/organització sol·licitant.
  
2. En les sol·licituds de subvenció per a obres de conservació, reparació i condicionament:
  
 2.1. Certificat del Registre de la Propietat que acredite la titularitat, així com la inexistència de càrregues o gravàmens sobre l'immoble per al qual se sol·licita la subvenció.
  
 2.2 En el cas en què les obres per a les quals se sol·licita subvenció s'hagen de realitzar en immobles arrendats o cedits, s'aportarà contracte d'arrendament o document acreditatiu de la cessió, així com autorització del propietari per a realitzar-les.
  
 2.3. Memòria detallada de les obres que s'han de fer, així com del pressupost comprensiu d'amidaments i preus unitaris degudament firmats pel contractista i, si és el cas, pel professional corresponent.
  
 2.4. Programa d'actuació que garantisca l'execució de les obres en l'exercici per al qual es concedeix la subvenció.
  
SOL·LICITE
  
Que concediu una subvenció per un import total d.... pessetes, desglossades d'aquesta manera:
  
1. Adquisició de material inventariable i/lo equipament ... pessetes.
  
2. Obres de conservació, reparació, reconstrucció, condicionament i/o reforma .... pessetes.
  
Total subvenció sol·licitada ... pessetes.
  
..., ...d ... de 2001
  
(signatura i segell)
  
Conselleria de Sanitat
  
Direcció General per a la Salut Pública
  
Pla de la Sida de la Comunitat Valenciana
  
c/ del misser Mascó, 31, 46556 València
  
ANNEX II
  
Pressupostos dels programes per als quals se sol·licita ajuda durant l'any 2001
  
PRESSUPOST D'INGRÉS
  
1. Ingressos propis: .................................. pessetes
  
2. Finançament extern (1)
  
Entitat: Quantitat
  
........................... ...................... pessetes
  
........................... ...................... pessetes
  
........................... ...................... pessetes
  
Total d'ingressos: ...................... pessetes
  
PRESSUPOST DE DESPESES
  
1. Despeses de funcionament i de professionals
  
1.1 Despeses de funcionament: ............... pessetes
  
(subministraments, material d'oficina, etc.)
  
1.2 Despeses de professionals:
  
Nom: Relació Categoria Retribució Seguretat
  
 jurídica(2) professional anual Social
  
 íntegra
  
............................. ............... ............. .............. ..........
  
............................. ............... ............. .............. ..........
  
............................. ............... ............. .............. ..........
  
Total de despeses de professionals: ... pessetes
  
2. Despeses derivades de programes de prevenció de la sida:
  
(especifiqueu quin programa és)
  
........................... pessetes
  
Total de despeses: ........................... pessetes
  
(1) S'hi especificarà la font de finançament extern, siga quina en siga la modalitat, rebuda de la Generalitat Valenciana, d'altres Administracions Públiques, o d'altres ens públics o privats.
  
(2) En aquest apartat constarà la relació jurídica que uneix el professional amb l'entitat o Institució (contracte laboral, prestació de serveis, etc-
  
ANNEX III
  
Pressupost de l'exercici 2000
  
INGRESSOS
  
1. D'organismes públics
  
(detall organisme/concepte)
  
1.1 Comunitat europea
  
1.2 Estat
  
1.3 Comunitat autònoma
  
1.4 Diputacions
  
1.5 Ajuntaments
  
1.6 Altres entitats locals
  
2. D'institucions privades i particulars
  
(detall institució / concepte)
  
3. Herències, llegats i donacions
  
4. Propis
  
4.1 Venda de productes
  
4.2 Prestacions de serveis
  
4.3 Quotes de socis
  
4.4 Activitats de recaptació (especifiqueu-les)
  
5. Crèdits o prestacions percebuts en l'exercici
  
(entitat/concepte)
  
6. Financers
  
TOTAL D'INGRESSOS
  
SUPERÀVIT
  
DESPESES
  
1. De personal
  
1.1 Retribucions: bàsiques i complementàries
  
1.2 Quotes de la Seguretat Social
  
1.3 Altres despeses socials
  
2. De manteniment
  
2.1 Tributs locals, autonòmics i estatals
  
2.2 Treballs, subministraments i serveis exteriors
  
2.2.1 Arrendaments
  
2.2.2 Reparació i conservació de béns
  
2.2.3 Subministraments
  
6.1.1.4 Energia elèctrica
  
3.5.2.3 Aigua
  
2.1.3.2 Gas
  
8.0.6.5 Combustible
  
4.4.4.4 Vestuari
  
4.5.6.9 Productes alimentaris
  
6.2.1.7 Productes farmacèutics
  
1.8.6.8 Altres
  
2.2.4 Transports i comunicacions
  
6.6.5.7 Parc mòbil
  
0.8.8.9 Altres serveis de transport
  
1.4.0.8 Telèfon
  
1.5.6.0 Altres comunicacions (correu, telègraf)
  
2.2.5 Treballs realitzats per altres empreses
  
5.3.1.7 Neteja
  
0.6.9.1 Seguretat
  
8.3.9.0 Serveis de professionals independents
  
5.8.1.9 Altres
  
2.2.6 Primes d'assegurances
  
2.2.7 Material d'oficina
  
4.6.5.3 Material d'oficina no inventariable
  
5.4.2.3 Premsa, revistes i publicacions periòdiques
  
5.8.0.5 Llibres i altres publicacions
  
6.4.4.1 Altres.
  
2.2.8 Altres despeses
  
7.1.9.7 Publicitat i propaganda
  
5.5.4.9 Publicacions institucionals
  
2.3.1 Dietes, locomoció i trasllats
  
3. D'inversió
  
3.1 Equipament
  
3.2 Conservació i reparacions extraordinàries
  
3.3 Construccions
  
4. Financeres
  
4.1 Amortització de crèdits i préstecs
  
4.2 Interessos
  
4.2 Altres despeses financeres
  
TOTAL DE DESPESES
  
DÈFICIT
  
............................., ...... d........... de 2001